laion/Wikipedia-Exotic huggingface dataset:
Brûly-de-Pesche

Brûly-de-Pesche on prantsuskeelne asula Belgias Couvini vallas. Suhteliselt eraldatud küla asub Ardennides Namuri provintsis Valloonia piirkonnas. Aastast 1825 kuni valdade ühendamiseni 1977. aastal oli Brûly-de-Pesche omaette vald. 6–28. juuni 1940 asus küla lähistel 22 päeva jooksul Hitleri peastaap ("Hundikoobas I", Wolfsschlucht I). 17. juunil 1940 kirjutati küla kirikus alla Petaini kapitulatsioonilepingule. 28. juunil kell 7:30 sõitis Hitler Strasbourg'i, misjärel suundus oma uude peakorterisse, Tannenbergi peastaapi Freudenstadtis Schwarzwaldis. St Mevennuse purskkaev Organisation Todti poolt valmistatud küla makett (1940) "Hundikoobas I" (Wolfsschlucht I) "Hundikoobas I" interjöör "Hundikoobas I" interjöör "Hundikoobas I" interjöör "Hundikoobas I" II maailmasõja-aegsed Hitleri peakorterid Margival, Hundikoobas II asukoht.  Brûly-de-Pesche – pildid, videod ja helifailid Wikimedia Commonsis
Ehtekunst

Ehtekunst (ka ehetekunst) on tarbekunsti liik, mis tegeleb ehete kunstilise loomisega. Sepakunst Eesti kirjakeele seletussõnaraamat, 2009. [1]
Toitlustamine

Toitlustamine ehk toitlustus on ettevõtlusvaldkond ja tegevusala, mis on seotud inimeste toiduainetega varustamisega, menüü koostamisega, toidu valmistamisega või serveerimisega. toitlustusettevõte kodune toitlustamine ühiskondlik toitlustamine söögiriist
Meelis Aab

Meelis Aab (sündinud 19. märtsil 1968) on saalihokikohtunik, endine saalihokimängija. Biograafia ESBL-is
Keemiatehnoloogia

Keemiatehnoloogia (ka keemiline tehnoloogia, inglise chemical technology, chemical engineering) on teadus tooraine keemilisest töötlemisest tarbeaineteks (nt kaupadeks) ja tootmisvahenditeks. Keemiatehnoloogia ja keemiatööstuse mõisted osaliselt kattuvad[viide?]. Biotehnoloogia Keemiatööstus Eesti kirjakeele seletussõnaraamat, 2009. [1]
Kim Aabech

Kim Engel Aabech (sündinud 31. mail 1983 Birkholmi saarel) on taani jalgpallur, Hans Aabechi poeg.
Villu Aabne

Villu Aabne (5. veebruar 1932 Tapa – 20. august 2002 Tallinn) oli eesti korvpallur ja ehitusinsener. Ta lõpetas 1951. aastal Tapa Keskkooli ja 1956. aastal Tallinna Polütehnilise Instituudi ehitusinsenerina. 1981 – spordiühingu Jõud auliige 1983 – Eesti NSV teeneline ehitaja 2000 – Rae vallavapi teeneteplaat Biograafia ESBL-is Rae vallavapi teeneteplaat
Tuumapatarei

Tuumapatarei ehk aatomipatarei on vooluallikas, milles radioaktiivsel lagunemisel vabanev soojus muudetakse elektrienergiaks termoelektrilise efekti kaudu. Aatomipatareid on tavapärastest patareidest kallimad, kuid neil on väga pikk eluiga ning kõrge energiatihedus. Nende omaduste tõttu kasutatakse aatompatareisid energiaallikana vaid seadmetes, mis peavad suutma ilma inimese sekkumiseta töötada pikki perioode. Selliste seadmete hulka kuuluvad näiteks kosmoseaparaadid, südamestimulaatorid jne. Aatompatarei tehnoloogia sai alguse 1903. aastal, kui avastati beetakiirgus. Esimese aatompatarei ehitas Henry Moseley 1913. aastal. 1954. aastal avalikustati järgmised aatompatareid, mida hakati kasutama kuulmisaparaatides ning raadiosaatjates. Nõukogude ajal kasutati tuumapatareisid Eesti rannikuvetes paiknevate tuletornide elektritoiteks. Tuletornides kasutati radioisotoopse Sr’90 termoelektrilist seadet BETA-M. Tuumageneraatorite paigaldamist Eesti tuletornidesse alustati 1970. aastatel ja viimane seade paigaldati 1991. a. Tuumapatareisid oli kokku 29 Eesti tuletornis. Tänapäeval kasutatakse aatompatarei tehnoloogias eelkõige isotoope, mis toodavad kõige vähem beetakiirgust, et vältida ohtu inimestele ja keskkonnale. Nende hulka kuuluvad: plutoonium-238, kuurium-242, kuurium-244 and strontsium-90. Testitud on ka triitiumi, nikkel-63 ning promeetium-147. Tuumaenergia Aatompatarei iseloomustus Aatompatarei ajalugu http://mereviki.vta.ee/mediawiki/index.php/Eesti_tuletornid Eesti tuletornid Aatompatareides kasutatavad isotoobid
Erko Aabrams

Erko Aabrams (sündinud 24. aprillil 1985) on eesti veemotosportlane. Ta on maailmameister O-125 võistlusklassis 2009. aastal ja maailmameister F-500 võistlusklassis aastatel 2021 ja 2022. Veemoto Eestlastest veemoto maailmameistrid Biograafia ESBL-is Sporditulemused ESBL-is Sissekanne Eesti veemoto saidil
Johann Georg von Aach

Johann Georg von Aach oli saksa pronksivalaja. Ta tegutses 18. sajandi teisel poolel Nürnbergis. Temalt pärineb viis epitaafi Nürnbergi kalmistutel Johannisfriedhofil ja Rochusfriedhofil.
Maria Johanna von Aachen

Maria Johanna von Aachen (sünninimi Maria Johanna Katharina Erika Elisabeth von Amboten; 21. aprill 1755 Vechta – 21. jaanuar 1845 Münster) oli saksa luuletaja. Tema pseudonüümid olid Maria, J., J.v.A., Johanna, Heimchen. Maria Johanna von Aachen sündis Münsteri majori tütrena. Aastal 1777 abiellus ta Preisi kapteni Klemens August von Aacheniga, kes oli kirjanik. Pärast abiellumist hakkas Maria Johanna luulet kirjutama. Tema esimesed luuletused ja esseed andsid trükki enamasti teised, sest ta ise ei mõelnud kunagi oma luuletusi avaldada. Peaaegu kõik luuletused on kurva saatuse sünnitised. Ta protežeeris ajakirja väljaandjat ja antologisti Friedrich Raßmanni ning oli Elisa von Ahlefeldti ja Elise Rüdigeri kirjandusliku ringi liige. Annette von Droste-Hülshoffi kirjavahetuses mainitakse Maria Johanna von Aachenit sageli, tema komöödia "Perdu!" (1840) tegelane proua von Asten on võib-olla karikatuur von Aachenist. Sissekanne Vestfaali kirjanike leksikonis
Jõõpre Püha Suurkannataja Georgiuse kirik

Jõõpre Püha Suurkannataja Georgiuse kirik on EAÕK haldusalas olev õigeusu kirik Pärnumaal Pärnu linnas Jõõpre külas. Pärnumaal Jõõpre kandis siirdus õigeusku 1848. aastal esimesena kohalik vallakohtu kirjutaja Jüri Grauverk. Kohalik mõisnik peksis ta selle eest poolsurnuks. Jüri Grauverk viibis Pärnu ja Riia vanglates kolm aastat. Baltimaade kindralkuberneri sekkumise tulemusena vabastati Grauverk pärast kolme vangla-aastat ja talle anti hüvituseks talukoht. Jõõpre eestlastest õigeusklikud kuulusid esialgu Uruste kogudusse. Oma kogudus avati 1861. aastal. Jumalateenistusi toimetati talutubades ja hiljem juba koolimaja saalis. Kujusein (ikonostaas) paigutati samuti esialgu koolimajja. 1890. aastal kuulus kogudusse 1290 ja 1939. aastal 901 liiget. Nõukogude okupatsiooni ajal kogudust ei suletud, kuid alates 1945. aastast on kogudust hooldanud preestri kohusetäitjad. Kirik ehitati aastail 1876–1879 ja pühitseti 8. septembril 1879 Riia ja Miitavi piiskopi Filareti poolt püha suurkannataja Georgiuse auks. Kirikul on kaheksatahuline kellatorn ja kaheksatahuline haritorn.1998. aastal kanti kirik Kultuurimälestiste riiklikku registrisse. Tänapäeval kasutab kirikut EAÕK Jõõpre Püha Suurkannataja Georgiuse kogudus. Usuvahetusliikumise algusjärgus, 25. aprillil 1845 kinnitas Venemaa keiser instruktsiooni, mis nägi ette usuvahetajatele õigeusu kirikute juures kihelkonnakoolide asutamist. Jõõpre kihelkonnakool asutati 1878. aastal, samuti abikool (1875), Saare abikool (1881–1909). Need koolid suleti 1918. aastal. Jõõpre õigeusklikke on maetud Uruste õigeusu kalmistule, mis rajati 1850. aastal, samuti Audru ja Jõõpre õigeusu kalmistutele. Jõõpre vald Jõõpre mõis Jõõpre Püha Suurkannataja Georgiuse kogudus "EAÕK". Originaali arhiivikoopia seisuga 9. september 2010. Vaadatud 7. septembril 2012. Kultuurimälestiste Riiklik Register " Koguteos Saaremaa II köide". TTÜ Kuressaare Kolledž. Kirjastus Koolibri. Tallinn, 2007; lk 924–927 "Mitut usku Eesti IV. Valik usundiloolisi uurimusi: õigeusu eri". Tartu Ülikooli Kirjastus. Tartu, 2007; lk 26–37 Jaanus Plaat, Arne Maasik. "Õigeusu kirikud, kloostrid ja kabelid Eestis". Eesti Kunstiakadeemia. Tallinn, 2011; lk 330–333 Jõõpre Püha Suurkannataja Georgiuse kirik kultuurimälestiste riiklikus registris
Benjamin Sass

Benjamin Sass (4. september 1725 Königsberg – 13. september 1791 Tartu) oli Eesti vaimulik. Ta õppis usuteadust (immatrikuleeriti 7. augustil 1745) Königsbergi ülikoolis. Pärast ülikooli lõpetamist oli ta sõjaväevaimulik. Aastatel 1764–1791 oli ta (introdutseeriti 9. jaanuaril 1765) Võnnu Jakobi koguduse õpetaja. Lisaks oli ta aastatel 1781–1784 Tartu kreisi praost ja aastatel 1784–1791 Tartu praostkonna praost. Die evangelischen Prediger Livlands bis 1918. Böhlau Verlag Köln, Wien 1977
Aacheperkareseneb

Aacheperkareseneb (ka Aacheperkaraseneb, Aacheperka), Nebiauti poeg, oli Vana-Egiptuse skulptor ("Amoni skulptor"). Aacheperkaresenebi nimi sisaldab Thutmosis I trooninime, mistõttu ta tegutses 18. dünastia ajal aastate 1490 eKr ja 1292 eKr vahel võib-olla Heliopolise elumajas, ühes Ra domeenis. Peale selle tegutses ta tõenäoliselt Ülem-Egiptuses Teeba ümbruses. Aacheperkaraseneb on teada ainult ühe steeli järgi, mille ta püstitas oma isale Nebiautile. Sealjuures pole selge, kas on tegu tema enda tööga või oli ta ainult tellija. "Amoni skulptorina" pidi ta tegutsema Teeba linna ümbruses, sest seal oli selle jumala kultuse keskus. Aacheperkaraseneb figureerib lubjakivisteelil nii pikal nimekujul kui ka lühikujul Aacheperka hieroglüüfkirjas. Peale selle kujutatakse teistes registritres mitut muud perekonnaliiget, sealhulgas Aacheperkarasenebi venda Ri'd. Dietrich Raue. Namen in einer heiligen Stadt. – Sibylle Meyer. Egypt - Temple of the whole World: Studies in honour of Jan Assmann, Brill, Leiden 2003, ISBN 90-04-13240-6, lk 369. Tina Schrottenbaum. Aacheperkaraseneb. – Rainer Vollkommer. Künstlerlexikon der Antike, Nikol, Hamburg 2007, lk 1 ISBN 978-3-937872-53-7
Hartwig Arthur Ferdinand von Sass

Hartwig Arthur Ferdinand von Sass (8. juuli/20. juuli 1857 Loona mõis Kihelkonna kihelkond Kuressaare kreis – 12. aprill 1909 Kuressaare) oli baltisakslasest ajakirjanik Saaremaal. Ta õppis aastatel 1877–1880 Tartu Ülikoolis õigus- ja majandusteadust, lõpetades ülikooli cand. oec pol. astmega. Pärast ülikooli lõpetamist asus ta Kuressaarde, kus ostis aastal 1883 trükikoja ja hakkas uuesti välja andma aastal 1875 asutatud, kuid vahepeal seisma jäänud ajalehte Arensburger Wochenblatt. Samal aastal asutas ta ka Saarlase, mis aastani 1907 oli Kuressaare ainus eestikeelne ajaleht. Aastal 1904 müüs ta trükikoja ja mõlemad ajalehed K. Palgile, püsides siiski maini 1906 Saarlase vastutava toimetaja ametikohal. Eesti seltskondlikust elust on ta osa võtnud Kuressaare eesti karskusseltsi esimehena. Ka oli ta Saaremaa rüütelkonna konvendisaadik. Eesti Biograafiline Leksikon K./Ü. Loodus, Tartus, 1926-1929
Valguspliiats

Valguspliiats oli kineskoopkuvariga arvuti sisestusvahend 1980. aastatel ja varem. Valguspliiatsi kasutamisel oli puuduseks asjaolu, et pliiatsiga osutamine varjas ekraanipilti. Valguspliiatsite asemel tulid kasutusele arvutihiired. Valguspliiats sisaldas fotodioodi ja elektroonikaplokki, mis püüdis kinni elektronkiiretorust väljuva kiire ja edastas signaali videokaarti. Arvutihiir Stiilus (inglise stylus)
Mare Aade

Mare Aade (sünninimi Mare Pommer 1971. aastani; sündinud 7. detsembril 1945 Koerus) on eesti endine motosportlane. Ta tuli hipodroomisõidus 1979 NSV Liidu meistriks. Biograafia ESBL-is
Ride the Lightning

"Ride the Lightning" on USA rokkbändi Metallica teine album. See anti välja 1984. aastal. "Ride the Lightning", olles bändi debüütalbumist "Kill 'em All" tunduvalt professionaalsem, filosoofilisem ja morbiidsem, äratas üpris laia tähelepanu, kuid bänd jäi laiemale publikule veel tundmatuks. Seda peetakse Metallica üheks parimaks albumiks (väga suur osa fännidest peab aastaid 1984–1991 bändi kuldajaks).[viide?] James Hetfield – vokaal, rütmikitarr Lars Ulrich – trummid Cliff Burton – basskitarr Kirk Hammett – soolokitarr "Fight Fire With Fire" "Ride the Lightning" "For Whom the Bell Tolls" "Fade to Black" "Trapped Under Ice" "Escape" "Creeping Death" "The Call of Ktulu"
Guanqiu Jian

Guanqiu Jian (hiina keeles 毌丘儉 Gùanqiū Jiǎn; suri 255) oli Wei riigi kõrge sõjaväeohvitser Hiina Kolme riigi ajastul.
Anton Heinrich Königshaven

Anton Heinrich Königshaven (15. juuli 1710 Jever – 7. juuli 1765 Pilistvere) oli Eesti vaimulik. Ta õppis usuteadust (immatrikuleeriti 13. aprillil 1731) Helmstedti ülikoolis. Aastal 1739 ordineeriti ta Peterburis vaimulikuks. Ta oli aastatel 1739–1749 nn reisvaimulikuks, olles asekuberner Lorenz Lange käsutuses. Aastatel 1750–1764 oli ta (introdutseeriti 13. mail 1750) Pilistvere Andrease koguduse õpetaja. Lisaks oli ta aastatel 1762–1764 Tartu 3. osa praost. Die evangelischen Prediger Livlands bis 1918. Böhlau Verlag Köln, Wien 1977
Kupee

Kupee on seintega eraldatud osa vagunist. Kupeed võivad rongis asetseda ainult ühel pool ning teisel pool on vahekäik, või on kupeed mõlemal pool ning vahekäik on nende vahel. Kupees on tavaliselt lisaks istekohtadele ka magamisasemed. Vastavalt mugavusele jagatakse kupeed klassidesse: esimese klassi kupee on mugavam kui teise klassi kupee. Lamamisvagun Reisivaguni lugurongimees.ee
Kirurg

Kirurg (vanamoeliselt haavaarst) on arst (eriarst või arstiteadlane), kes tegeleb lõikumisega. ilukirurg kopsukirurg neurokirurg sõjaväekirurg südamekirurg veterinaarkirurg Eesti Kirurgide Assotsiatsioon Balti Kirurgide Assotsiatsioon
Kõrgõzstani vapp

Kõrgõzstani vapp on Kirgiisi Vabariigi vapp. Vapp võeti kasutusele pärast Nõukogude Liidu lagunemist 2. juunil 1992. Vapp on ümmargune ja peamiselt sinist tooni. Helesinine on Kõrgõzstanis julguse ja suuremeelsuse värv. Vasakul ja paremal kaarduvad puuvillapõõsa oksad (allpool) ja nisupead (ülalpool). Ülal ja all on riigi nimi "Кыргыз / Республикасы". Keskel kujutatakse Tian Shani mäestikku, mille taga tõuseb päike ja ees sirutab tiibu pistrik. Kõrgõzstani lipp Kirgiisi NSV vapp
Master of Puppets

"Master of Puppets" on USA ansambli Metallica kolmas album. See ilmus 3. märtsil 1986 ja seda peetakse üheks parimaks thrash metal'i albumiks. Kahte esimest lugu, "Battery" ja "Master of Puppets", on sageli nimetatud Metallica parimateks lugudeks. See album tõi Metallicale laiemat tuntust, ehkki põhivoolu jõudmisest jäädi veel kaugele. USAs on plaati müüdud üle 6 miljoni eksemplari. "Battery" (5.10) (Hetfield/Ulrich) "Master of Puppets" (8.38) (Hetfield/Ulrich/Burton/Hammett) "The Thing That Should Not Be" (6.32) (Hetfield/Ulrich/Hammett) "Welcome Home (Sanitarium)" (6.28) (Hetfield/Ulrich/Hammett) "Disposable Heroes" (8.14) (Hetfield/Ulrich/Hammett) "Leper Messiah" (5.38) (Hetfield/Ulrich) "Orion (Instrumental)" (8.12) (Hetfield/Ulrich/Burton) "Damage, Inc." (5.08) (Hetfield/Ulrich/Burton/Hammett) Kõigi lugude sõnad kirjutas James Hetfield.
Argo Ideon

Argo Ideon (sündinud 16. oktoobril 1966 Tallinnas) on eesti ajakirjanik. Ta on lõpetanud 1992. aastal Tallinna Tehnikaülikooli (majandusteaduskonna). Aastatel 1992–1995 töötas ta Päevalehes, 1995. aastal Eesti Päevalehes, aastatel 1996–2003 Postimehes, 2003–2009 Eesti Ekspressis ja 2009–2015 Postimehes. Sügisest 2015 on Argo Ideon Maalehe ajakirjanik. „Eesti rahareform 1992. Nelja mehe ettepanekust oma rahani” (Tallinn, 1997) – üks autoritest „Kapitali sünd” (Tallinn, 2001) „THI. President Ilvese Kadrioru aastad 2006–2016” (Tallinn, 2016) "Rahvusvahelised mehed" (Tallinn, 2020) 2020 Valgetähe IV klassi teenetemärk "Päring inforegister.ee andmebaasis". Originaali arhiivikoopia seisuga 11. august 2020. Vaadatud 24. aprillil 2017. Eesti riiklike teenetemärkide kavaleride andmebaas presidendi kantselei kodulehel (president.ee). Argo Ideon Twitteris Argo Ideoni blogi (arhiiviversioon)
Kass Oggy ja kurjad prussakad

"Kass Oggy ja kurjad prussakad" (prantsuse keeles "Oggy et les Cafards") on Gaumont Film Company toodetud Prantsuse animasari. Peategelane on sinine kass Oggy, kes on laisk ja vaatab tavaliselt televiisorit või sööb, kui ta parasjagu ei aja taga kolme kurja prussakat. Dee Dee on roheliste silmade, oranži pea ja sinise kehaga paks prussakas, kes on kogu aeg näljane, ning Marky on roosade silmade, rohelise pea ja halli kehaga kõhn pikk prussakas, kelle hobid on raamatute lugemine ja tüdrukutega kohtamine (isegi nendega, kes on kõigest nukud). Joey on kõige väiksem prussakas, roosa keha, sinise pea ja eri värvi silmadega ülemprussakas. Ta vasak silm on kollane, parem silm punane. Ta ei jäta kunagi planeeritud töid ja tegemisi tegemata ning tallegi meeldib tüdrukuid, eriti mesilasi kohata. Jack on teine kass, Oggy vastand: jultunud, vägivaldne ja kergesti ärrituv. Ta teeb sageli prussakatapmisseadeldisi, aga enamasti need ei tööta. Teda huvitab keemia. Jack on Oggy lähedane sõber, elab tema naabruses ja magab sageli Oggy majas – ta ei pea isegi koputama. Tal on monster truck-tüüpi auto, tema telefoninumber on 2. Jackile meeldib eputada ja tüdrukuid, eriti Oggy õde Monicat välja kutsuda. Episoodis "Don't Rock The Cradle" oli abielupaaril Jackil ja Monical laps, keda Oggy pidi hoidma. Bob on buldog, Oggy hiigelsuur naaber. Kui Oggy ja Jack teda prussakatega ärritavad, siis peksab Bob kassid läbi. Monica on Oggy õde ja Jacki armastatu. Ta külastab mõnikord Oggyt. Ta on aktiivne, talle meeldivad benji- ja langevarjuhüpped. Tal on jalas rulluisud. Teda näeb sarjas vähem kui Bobi. Olivia on emane valge kass ja Oggy armastatu neljandas hooajas.  Pikemalt artiklis Kass Oggy ja kurjad prussakad (film)
Māris Štrombergs

Māris Štrombergs (sündinud 10. märtsil 1987 Valmieras) on Läti BMX-rattur. Ta on kahekordne olümpiavõitja. Ta tuli olümpiavõitjaks 2008. aasta suveolümpiamängudel Pekingis ja 2012. aasta suveolümpiamängudel Londonis. 2008 tuli ta ka maailma- ja Euroopa meistriks.
Varese Ligure

Varese Ligure on vald La Spezia provintsis, Liguuria maakonnas Itaalias. https://demo.istat.it/?l=it
Margival

Margival on asula Prantsusmaal Hauts-de-France'i piirkonnas Aisne'i departemangus. Margivalist põhjas asub "Hundikoobas II" (Wolfsschlucht II), üks kahekümnest teadaolevast II maailmasõja aegsest Natsi-Saksamaa peakorterist. Hitler oli viimast korda väljaspool Kolmanda Reichi territooriumit just seal, koos Jodli, Rommeli ja von Rundstedtiga (16.–17. juuni 1944). Hundikoobas II Hundikoobas II Hundikoobas II Hundikoobas II Sõja mälestusmärk II maailmasõja-aegsed Hitleri peakorterid Brûly-de-Pesche, Hundikoobas I asukoht Populations légales 2021  Margival – pildid, videod ja helifailid Wikimedia Commonsis
Ohutustehnika

Ohutustehnika (ka ohutushoid, lühivormina ohutus; inglise safety technology) on tehniliste abinõude kogum, mille eesmärk on kaitsta inimorganismi tööprotsessist tulenevate ohtude ja kahjustuste eest. Elektromagnetiline ohutus Keskkonnaohutus Turvalisus Tööohutus Eesti entsüklopeedia veebis [1][alaline kõdulink] (vaadatud 08.09.2012)
Tööohutus

Tööohutus (ka töökaitse või tööturvalisus) on töökorralduslike abinõude ja tehnikavahendite süsteem sellise töökeskkonna seisundi saavutamiseks, mis võimaldab töötajal teha tööd oma tervist ohtu seadmata. Eestis sätestab töötervishoiu ja tööohutuse nõuded, töötervishoiu ja tööohutuse korralduse ettevõtte ja riigi tasandil ning vastutuse töötervishoiu ja tööohutuse nõuete rikkumise eest töötervishoiu ja tööohutuse seadus ja selle rakendusaktid. Tööandja on kohustatud tagama tööohutuse nõuete täitmise igas tööga seotud olukorras, rakendama ennetustegevusi töökeskkonna riskide vältimiseks või vähendamiseks, jälgima tööohutuse olukorda ettevõttes, korraldama töökeskkonna riskianalüüsi töökeskkonna ohutegurite väljaselgitamiseks ning selle alusel koostama ja rakendama tegevuskava tööohutuse suurendamiseks. Järelevalvet tööohutuse nõete täitmise üle teostab Tööinspektsioon. Töötervishoid Tööõnnetus Kutsehaigus Rahvusvaheline tööohutuse ja töötervishoiu päev OHSAS 18001 Töötervishoiu ja tööohutuse seadus Tööinspektsioon.Töötervishoid ja tööohutus Tööelu.ee - Töökeskkond
Päästeteenistus

Päästeteenistus päästetöid organiseeriv ja teostav organisatsioon. Eestis teostab päästetöid siseministeeriumile alluv Päästeamet ja selle struktuuriüksused. Eesti kirjakeele seletussõnaraamat, 2009. [1]
Timur (eesnimi)

Timur on türgi ja mongoli päritolu mehenimi. Seisuga 2021. aasta 1. jaanuar oli Eestis eesnimi Timur 709 mehel. Timur oli Eestis levikult 219. mehenimi. Timur oli keskmiselt 14 aasta vanune (mediaanvanus oli 8). Kõige populaarsem oli eesnimi Timur vanuserühmas 0–4, kus neid oli 10 000 elaniku kohta 25,35 ning Ida-Viru maakonnas, kus neid oli 10 000 elaniku kohta 11,12. Timur, mongoli päritolu Turkestani väepealik Timur Guzairov, slaavi filoloog ja ajaloolane Timur Junussov (Timati), vene laulja ja näitleja Timur Kulõbajev, Kasahstani ärimees https://www.stat.ee/nimed/Timur
Rehabilitatsioon

Rehabilitatsioon on meditsiinis harilikult arstlikule ravile järgnev inimese tervise või töövõime taastumine või taastamine. Rekreatsioon (virgestus) Eesti kirjakeele seletussõnaraamat, 2009. [1] Väike entsüklopeedia veebis [2] (vaadatud 08.09.2012)
...And Justice for All

"...And Justice for All" on USA rokkansambli Metallica neljas täispikk album. See anti välja 1988. aastal. Album tegi Metallica tuntuks üle kogu maailma. Loole "One" (mida peetakse väga sageli Metallica parimaks) tehti ka bändi esimene video, mis paljusid hardcore'i-fänne vihastas. "...And Justice For All'i" lood olid tunduvalt pikemad ja rahulikumad kui Metallica varasem looming ning see andis lootust veel suuremateks muutusteks.[viide?] Bändi 1986. aastal hukkunud bassimees Cliff Burton märgiti pärast tema surma üheks autoriks lool "To Live Is to Die", kuna basskitarrist Jason Newsted järgib lugu mängides Burtoni poolt lindistatud bassimeloodiat. James Hetfield – vokaal, rütmikitarr Lars Ulrich – trummid Kirk Hammett – soolokitarr Jason Newsted – basskitarr "Blackened" "...And Justice For All" "Eye of the Beholder" "One" "Shortest Straw" "Harvester of Sorrow" "The Frayed Ends of Sanity" "To Live Is to Die" "Dyers Eve" McIver, Joel (2016). To Live Is to Die: The Life and Death of Metallica's Cliff Burton (2nd ed.). Jawbone Press. Lk (226-227). ISBN 978-1911036128.
Petturid

"Petturid" ("Charade") on 1963. aasta romantiline põnevuskomöödia, režissöör Stanley Donen, peaosades Cary Grant ja Audrey Hepburn. "Petturid" ("The Grifters") on 1990. aasta krimithriller, režissöör Stephen Frears, peaosades Anjelica Huston, John Cusack, Annette Bening. "Petturid" ("The Impostors") on 1998. aasta film-farss, režissöör on Stanley Tucci, peaosades Oliver Platt ja Stanley Tucci.
Petturid (film 1998)

"Petturid" (inglise keeles "The Impostors") on 1998. aastal esilinastunud farss. Filmi stsenarist ja režissöör on Stanley Tucci, kes mängib ka ühte peategelast. Muudes olulisemates rollides teevad kaasa Oliver Platt, Alfred Molina, Tony Shalhoub, Steve Buscemi ja Billy Connolly.
Ando Meritee

Ando Meritee (sündinud 30. juulil 1974 Tallinnas) on eesti rendžumängija. Meritee on rendžus neljakordne maailmameister (1993, 1999, 2001 ja 2005). Kahel korral on ta maailmameistrivõistlustel võitnud hõbemedali (1995 ja 1997) ning ühel korral pronksi (2003). Samuti on ta kolmekordne Euroopa meister (1996, 1998 ja 2006). Biograafia ESBL-is
Rift Valley provints

Rift Valley provints (suahiili keeles Mkoa wa Bonde la Ufa) oli kuni märtsini 2013 1. järgu haldusüksus (provints) Keenias. Seejärel moodustati provintsi alal 14 maakonda. See oli Keenia suurim provints, selle pindala oli 182 413 km². Samuti oli see seitsmest provintsist rahvarohkeim, 2009. aastal elas seal 10 006 805 inimest. Provintsi keskus oli Nakuru. Provints jagunes 36 ringkonnaks. Trans Nzoia Kitale Mbagathi
Stanley Tucci

Stanley Oliver Tucci Jr. (sündinud 11. novembril või 11. jaanuaril 1960 /erinevate allikate järgi/ Peekskillis New Yorgi osariigis) on USA filminäitleja, stsenarist, filmiprodutsent ja režissöör. Ta on pälvinud Oscari nominatsiooni parima kõrvalosatäitja kategoorias filmis "Minu armsad luud" ning võitnud Emmy osatäitmise eest telefilmis "Winchell".